افغانستان دولت رئیسی اشرف غنی امریکا قوشمه ایالتلری نینگ حمایه سی بولمه ی افغانستان اردوسی نینگ کوپ بولسه 6 آی اوز ایاغیده توریشی نینگ ممکن ایکنینی ایتدی.
غنی، CBSNews" دن لارا لوگان بیلن قیلگن صحبتیده، افغانستانده 16 ییل جریانیده اوروش اوچون 1 تریلیون دالر خرجت بولگنی گه بناً پایتخت کابلده خوفسیزلیک نینگ تامین ایتیلمه گنی گه تماس قیلدی.
غنی، کابلده گی وضعیت بیلن علاقه لی "وحشی لیک و وجدانسیزلیک سویه سی حددن آشگن" دیب، بو معمالرنی برطرف ایتیش اوچون برچه منبع لرنی بیر جایگه ییغیشتیریش کیره ک، دیدی.
افغانستانده خلق ارا مقیاسده 21 ترور تشکیلاتی نینگ فعالیت آلیب بارگنینی و اونلب خودکش هجومچی یوبارگنینی معلوم قیلیب، طالبان گروهی نینگ انسانلرنی تروریزم گه سوق ایتیب حکومت بیلن علاقه لی شبهه تخم لرینی ایککن لیگینی، بناً پایتخت ده اولیمینی خواهله گن غضب لنگن نمایشچیلرنینگ ییغیلگنینی قید ایتدی.
سونگی پیتلرده کوپ سانده أفغانستان لیک عسکر و پولیس نینگ اولگنی ایسله تیگنده غنی، عصرلر بوییچه دوام ایتسه هم افغانستانده خوفسیزلیکنی تامین ایتیش اوچون مجادله قیله جکلرینی بیلدیردی.
اشرف غنی، امریکا قوشمه ایالتلری حمایه قیلمه گن تقدیرده حکومتی نینگ اوچ کون مابینیده برطرف بولیب کیترلیگی بیلن علاقه لی تبصره لر اوچون ایسه؛
" منبع جهتیدن توغری ایته دیلر. امریکا قوشمه ایالتلری نینگ همکارلیگی و امکانیتی بولمه ی اردومیزنی 6 آی حمایه قیلالمه یمیز" دیب ایتدی.
باشقه تاماندن اشرف غنی امریکا قوشمه ایالتلری نینگ بیرلشگن ملتلر تشکیلاتی دائیمی نماینده سی نیکی هلی نینگ حضوریده بیرلشگن ملتلر تشکیلاتی خوفسیزلیک شوراسیدن یوقاری مرتبه لی بیر هیئت بیلن اوچره شوو اوتکزدی.
أفغانستان حکومتی تامانیدن بیریلگن بیاناتده، غنی و هیئت نینگ کابل ده اوچره شوو اوتکزگنی و أفغانستان نینگ خوفسیزلیگی بحث بولگنی بیلدیریلدی.
بیاناتده، مذکور اوچره شووده چین، روسیه و انگلستان نینگ نماینده لری هم بولگن لیگی و غنی نینگ پاکستان گه فشار کیلتیریلیشی کیره ک لیگینی ایتگن لیگی قید ایتیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
